[{"text_idx": "#000000", "text": "En Japanio Esperanto estas mirinde disvastigita. La kialo estas parte la rezervo kontrau\u0306 la kultura hegemonio de Usono post la dua mondmilito, sed ec\u0302 multe pli la fakto, ke Onisaburo Deguc\u0302i, la fondinto de la Oomoto-kyo religio, ekde 1923 donis al Esperanto favoran lokon en sia instruo. La \u201einterna ideo\u201c de Esperanto pace ligi c\u0302iujn popolojn de la mondo lau\u0306 Deguc\u0302i tre bone konformis kun la idealoj de sia propra religio. Sekve c\u0302iuj Oomotanoj estas instigataj, almenau\u0306 lerni iom da Esperanto. Konsekvence la kompleta retpag\u0302aro de Oomoto kaj c\u0302iuj esencaj publikaj\u0302oj estas disponigitaj en Esperanto. Krome Ooomoto engag\u0302igas sin pere de Esperanto-Populariga Asocio (EPA) kaj donacis ene de la Universala Esperanto Asocio kulturpremion, la \u201cPremio Deguc\u0302i\u201d kun la valoro de 2000 Eu\u0306roj. La premio estas c\u0302iujare aljug\u0302ita de la UEA-estraro al iu por \u201caktivecoj, kiuj per Esperanto progresigas la internacian amikecon kaj solidarecon\u201d."}, {"text_idx": "#000001", "text": "Multaj Esperantistoj el la tuta mondo helpe de Esperanto spertis neforgeseble pozitivajn travivaj\u0302ojn en Japanio, c\u0302ar japanaj gesamideanoj tra la tuta lando amike akceptis ilin. Kaj tiu intertempe ne s\u0302ang\u0302ig\u0302is."}, {"text_idx": "#000002", "text": "Morihei Ueshiba, la kreinto de aikido, renkontis Deguc\u0302i unuafoje en la jaro 1919, kiam li revojag\u0302ante de Hokajdo (tie li estis estranta agrikulturan eklog\u0302projekton) al la mortlito de sia patro haltis je la Oomoto-c\u0302efcentro en Ajabe. Tiu renkonto ege imponis kaj instigis lin elekti komplete novan vivdirekton. Ueshiba ig\u0302is fervora Oomotano kaj translokig\u0302is al Ajabe, kie li baldau\u0306 ekinstruis Daito-ryu al la samanaro. Kiam Deguc\u0302i en la jaro 1924 decidis entrepreni aventuran vojag\u0302on tra Manc\u0302urio, kiu estis okupita de la Japanoj, por realigi siajn idealojn tie, la elekto de la korpogardisto kompreneble falis sur Ueshiba. Tiel li apartenis al la malgranda rondo de fidinduloj, kiuj akompanis Deguc\u0302i. Kau\u0306ze de la nesuperrigadeblaj cikonstancoj en Manc\u0302urio la misio komplete fiaskis, kaj la vojag\u0302anta grupo nur helpe de japana soldatarinterveno estis liberigita el la manoj de c\u0302ina militprinco."}, {"text_idx": "#000003", "text": "Deguc\u0302i (2-a de maldekstre) kaj Ueshiba (3-a de maldekstre) kiel kaptitoj en Manc\u0302urio"}, {"text_idx": "#000004", "text": "La intima ligo inter Deguc\u0302i kaj Ueshiba nur malfirmig\u0302is en la jaro 1929, depost Ueshiba estis havinta la okazon malfermi trejnejon por sia propra arto en Tokio."}, {"text_idx": "#000006", "text": "Evidentas, ke la pensmaniero de Oomoto rimarkinde influis la filozofion de Aikido. Pripense tiun firman ligon la demando interesas, c\u0302u O Sensei eble ec\u0302 mem havis Esperanto-sciojn."}, {"text_idx": "#000007", "text": "Okaze de festo je la 20 jara jubileo de la \u201cAssociation Culturelle Suisse d\u2019Aikido (ACSA) en la jaro 1989 en Bazelo , la nepo de O Sensei, Moriteru Ueshiba, nuna gvidanto de la Aikido-movado, tre sprite respondis: \u201cPovas esti\u201d."}]